b'\n_START_ARTICLE_\nFurre-saken\n_START_PARAGRAPH_\nFurre-saken viser til avsl\xc3\xb8ringene om etterforskning av SV-politikeren Berge Furre mens han var medlem av Lund-kommisjonen._NEWLINE_I 1994 ble Berge Furre oppnevnt til medlem av Lund-kommisjonen som skulle unders\xc3\xb8ke de hemmelige tjenestene i Norge. Furre hadde da i en \xc3\xa5rrekke v\xc3\xa6rt mistenkt for \xc3\xa5 v\xc3\xa6re agent for den \xc3\xb8sttyske etterretningstjenesten Stasi, p\xc3\xa5 tross av at Stasi-arkivene som p\xc3\xa5 dette tidspunktet var \xc3\xa5pnet ikke ga holdepunkter for dette. Det ble like fullt satt i verk etterforskning av Furre mens Lund-kommisjonens arbeid p\xc3\xa5gikk. Den tidligere H\xc3\xb8yre-politikeren Hans Henrik Ramm har siden hevdet at Furre, p\xc3\xa5 grunn av mistankene om Stasi-forbindelsene, ble utpekt til medlem av kommisjonen for \xc3\xa5 svekke dens troverdighet._NEWLINE_Avsl\xc3\xb8ringene f\xc3\xb8rte til at dav\xc3\xa6rende leder for Politiets overv\xc3\xa5kningstjeneste Hans Olav \xc3\x98stgaard m\xc3\xa5tte g\xc3\xa5 av, og var ogs\xc3\xa5 sterkt medvirkende til at dav\xc3\xa6rende olje- og energiminister Grete Faremo, som hadde v\xc3\xa6rt justisminister mens etterforskningen p\xc3\xa5gikk, forlot regjeringen._NEWLINE_I 1999 kom boken "De var Furre var: maktspill og spionmistanke - et hemmelig nettverk i selvforsvar". I boken ble det hevdet at en s\xc3\xa5kalt \xc2\xabfjerde tjeneste\xc2\xbb fikk plassert Furre i Lund-kommisjonen.'